da da en da en en da nb da da da ro en de en da da da en en id da da nb es da sl da nb sl en da es sv da da en de sl da es en sv da da da da nb nb da nb da da da da nb da nb da nb da da da da da da da da nb da da ro en da da da en en en lt en sv fr de de fr fr fr en da da da da da da da da da en en sv pl km nl en es en es nb es sv da da da nn da da nn da da da nn da da da da da sv da da da nb da sv da nl da da da da en da da da en da sv nl da nl da da da nb nb nb nb nb nb nb nb da da da da da da da da da da da da da sv da da da da da da da da da da da da da en da da da da da da da da da da da da da da da da da da da da da fr da da da da da da da ro de sv da da en da da fr da sv en da da da sv nl da en da da en da da da da da da nb da da da da en ro da da da
Ekspeditionsrejser til den antarktiske cirkel | En enestående tur
Te store will not work correctly in te case when cookies are disabled.
JavaScript seems to be disabled in your browser. Sikre dig at Javascript er tændt i din browser for at få den bedste brugeroplevese på vores hjemmeside
Bergen - Kirkenes - Bergen | 12 dage
Tag med på Hurtigrutens klassiske rundrejse fra Bergen til Kirkenes og tilbage igen, der anses som værende verdens smukkeste sørejse. Oplev spektakulære landskaber og hyggelige kystbyer undervejs.
Jagt nordlyset på Svalbard med dansk rejseleder
Tag med på en uforglemmelig arktisk rejse til den norske øgruppe Svalbard, hvor vilde vintereventyr venter i mørket. Udover jagten på nordlyset er tre spændende udflugter også inkluderet i rejsen.
Sejl langs Svalbards vestkyst og oplev nogle af de nordligste bosættelser, gletsjere der kælver og måske isbjørne. En rejse med Hurtigruten, der tager dig med 80o nord. Rejs fra maj til september.
Oplev Færøerne med Hans Pilgaard
Kom med på en enestående rejse til Færøerne, der byder på uspoleret natur, spændende lokalkultur og en guide der sikrer jer en hel unik oplevelse i dette stadig uspolerede ø-rige.
Færøerne med skib og egen bil
En ferie på Færøerne er en ferie i naturens tegn. Landskaberne domineres af frodige grønne dale, stejle bjerge og brusende hav – Færøernes natur er en imponerende kombination af råt og smukt.
Ekspedition til den antarktiske cirkel
Denne ekspedition har udelukkende fokus på Antarktis og handler om at udforske halvøen i løbet af sensommeren, det bedste tidspunkt for at opleve dette unikke sted.
Det kan du glæde dig til
Din rejse skydes i gang med en overnatning i Buenos Aires, stedet med tango, bøf og shows. Næste morgen flyver vi til den sydlige by Ushuaia for at gå om bord på det hybriddrevne skib MS Fridtjof Nansen. Når vi begynder at krydse Drake-passagen, starter ekspeditionen for alvor. Fra nu af bliver is-, hav- og vejrforholdene mere uforudsigelige, og vi er nødt til at tilpasse vores ruteplan herefter. Det hører med til at være på en ekspedition. Vores erfarne kaptajn og Ekspeditionsteamet vil arbejde sammen med naturkræfterne for at bringe dig til de bedste steder hver eneste dag.
Vi krydser den antarktiske cirkel
Din ekspedition med os vil bringe dig i land i Antarktis og på iskrydstogter, når det er muligt, så du kan beundre isbjerge og smukke solnedgange, se hvaler og besøge kolonier af pingviner, der skifter fjerdragt. Ekspeditionsteamet giver foredrag og organiserer frivillige aktiviteter, såsom kajakroning.  Så længe vejr og havis er på vores side, sejler vi længere sydpå end 66°33' og udforsker måske nogle af forskningsstationerne rundt om Marguerite Bay, som normalt er svært fremkommelige.
Dag 1. Lidenskabernes by
Start dit eventyr med en overnatning i eksotiske Buenos Aires, og tilbring sommeraftenerne på egen hånd. Lokalbefolkningen kalder Argentinas hovedstad for lidenskabernes by, og det opsummerer perfekt den sydamerikanske passion, som deres hjemby udstråler. Ingen steder er denne romantik og passion bedre udtrykt end i hvert pulsslag af den intense tango. Tag på en bar i nabolaget for at overvære en uforglemmelig danseoptræden, før du nyder en stegt bøf i et af de mange fantastiske bøfhuse, som byen er så stolt af. Hvis tiden tillader det, skal du sørge for også at se noget af den smukke franske og italienske arkitektur, som f.eks. det flot lyserøde, statelige palæ Casa Rosada og det nationale kunstmuseum, der er hjemsted for værker af Van Gogh, Monet og Picasso.
Hvis du vil have mere tid til at udforske byen, anbefaler vi, at du kommer et par dage tidligere. Du kan også deltage i vores frivillige program før sejladsen for at udforske det vilde Patagonien.
Dag 2. På vores vej til Antarktis
Hermed en lille advarsel til de morgentrætte, for vi skal med en tidlig morgenafgang fra lufthavnen til Ushuaia, hvor dit komfortable ekspeditionsskib MS Fridtjof Nansen eller MS Roald amundsen venter. Når flyet begynder nedstigningen til Argentinas sydligste by, får du måske et fugleperspektiv over Tierra del Fuego-provinsen og et glimt af fjordene og gletsjerne i Alberto de Agostini-nationalparken mod vest.
Efter check-in om bord på skibet er det tid til afgang, og så begynder vores rejse til Antarktis. Du skal deltage i et obligatorisk sikkerhedsmøde og introduceres til Ekspeditionsteamet og nogle af de essentielle besætningsmedlemmer. Du kan også nyde en velkomstmiddag, hvilket er en god anledning til at lære de andre eventyrere bedre at kende. Bagefter kan du tage dig en drink i baren eller gå en tur rundt på skibet og blive fortrolig med det, der vil være dit hjem de næste par uger.
Før du kan slappe helt af og nyde de uendelige vidundere, som Antarktis byder på, er vi dog først nødt til at krydse den berygtede Drake-passage, som af mange bliver kaldt for lidt af et overgangsritual. Dette turbulente farvand blev angiveligt opdaget ved et tilfælde i det 16. århundrede, da et af Sir Francis Drakes skibe blev ført sydpå af kraftige vinde. Farvandet er stadig lige så uforudsigeligt i dag som dengang, og forholdene kan variere vildt; voldsomt og rystende eller helt roligt som en sø.
Det tager cirka to dage at krydse Drake-passagen. Det giver dig god tid til at forberede dig på det kommende eventyr. Deltag i Ekspeditionsteamets foredrag i videnskabscentret om emner som Antarktis-traktaten, beretninger om tidligere polarekspeditioner og områdets rige biodiversitet, lige fra det makroskopiske til det mikroskopiske. Anden vigtig viden at huske på vil omfatte, hvordan man holder sig sikker ved landgange, og vigtigheden af ikke at forstyrre det lokale dyreliv, hvad enten det er en flok hvaler, der er i gang med at spise, eller om det er familier med dovne sæler. Du vil også lære om IAATO-retningslinjerne, og hvorfor vi har særlige steriliserede støvler til brug ved landgang, og hvorfor vi støvsuger vores rygsække og tøj, inden vi går i land i Antarktis. Valgfri videnskabsprogrammer for civile hjælpere også med at give dig yderligere indsigt i det frosne kontinents avancerede økosystem. Vores værdisæt går ud på, at jo mere du ved, jo mere vil du sætte pris på den unikke oplevelse, som kun Antarktis kan tilbyde.
I løbet af din rejse vil du blive mere og mere glad for skibet, da det fungerer som et varmt og hjemligt fristed efter dagene ude på udforskning. Uanset om din idé om afslapning er at gå i motionscentret eller at blive forkælet i en spa, så kan MS Fridtjof Nansen klare begge dele. Hvis motionscentret, den udendørs løbebane og wellness-centret ikke er nok, er der også infinity-poolen, den panoramiske sauna og de udendørs boblebade. For madelskerne har skibet ikke blot en, men hele tre udsøgte restauranter om bord for at tilfredsstille enhver lyst.
Dag 5-15. Vi krydser den antarktiske cirkel
Du skal til at opleve Antarktis’ 7. kontinent i løbet af elleve magiske dage. På tværs af alle vores ekspeditioner og alle vores destinationer er dette den længste periode vi tilbyder ét sted. Antarktis er så specielt og fantastisk, at det fortjener, at vi tilbringer så megen tid som muligt her. Ekspeditionsteamet vil tage dig med på landgange og iskrydstogter for at komme endnu tættere på de fantastiske islandskaber og vilde dyr. Du vil også få mulighed for at nyde frivillige aktiviteter som sneskohiking og kajakroning. For ikke at nævne videnskabsprojekter for civile, som du kan tilmelde dig for at hjælpe forskere i hele verden med at få en bedre forståelse af Antarktis’ vilde dyr og økologi.
Hvor mange andre krydstogtarrangører er tilfredse med blot at sejle forbi, så deres gæster kun ser, men ikke sætter foden på isen, vil din ekspedition med os bringe dig i land og ud på iskrydstogter med udforskerbåde ved masser af lejligheder, som er hver gang vejr- og isforholdene er rigtige. Det giver dig mulighed for at kunne forundres over de massive isfronter, dusinvis af isbjerge, gletsjervægge og frosne bjerge på den sikreste og mest bæredygtige måde. Under vejledning af vores erfarne Ekspeditionsteam vil du også kunne observere travle kolonier af alles foretrukne, ikke-flyvende fugle, hvoraf nogle af dem kan være lige så nysgerrige efter at se dig, som du er efter at se dem. Omgivet af antarktisk landskab, som fra en anden verden, er dit første lille skridt ved hver landgang et kæmpe spring i din historie her.
Sammen vil vi besøge steder, som kun få har været før os, vi vil endda forsøge at sejle ud over en række mulige landgangszoner på den antarktiske halvø, over den antarktiske cirkel og dybt ind i de skjulte hjørner af kontinentet. Så længe vejr og havis er på vores side, sejler vi helt til polarcirklen ved 66°33' syd og længere end Marguerite Bay. Denne brede bugt, som sjældent får besøg, heller ikke af andre ekspeditioner, er fyldt med is det meste af året og er normalt kun tilgængelig i den sene sommersæson, og selv på det tidspunkt er der ingen garantier. Hvaler er kendt for at være hyppige i området, mens de isfyldte øer er fristeder for kolonier af adeliepingviner og andet polarfugleliv. Der findes en række videnskabelige forskningsbaser omkring Marguerite Bay, hvor vi vil forsøge at gå i land, hvis forholdene tillader det, som f.eks. en moderne base på Horseshoe Island og de historiske ruiner på Stonington Island.
Dag 16-17. Hvil dig og slap af på rejsen tilbage
Efter ti adrenalin-fremkaldende dage med masser af eventyr i Antarktis, begynder vi at drage tilbage mod nord til civilisation og varmere vejr. De to dage, vi tilbringer på vejen tilbage gennem Drake-passagen, vil give dig mulighed for at trykke på pauseknappen og fuldt ud absorbere den fantastiske tid, du lige har haft. Del rejsens mest levende højdepunkter med andre medlemmer af ekspeditionen, som, efter jeres fælles oplevelser, er gået fra at være fremmede og til at være venner for livet. Deltag i kunsttimer, lær, hvordan du binder forskellige sømandsknob og hold dig aktiv i motionscentret og slap af i saunaen. Eller se efter havfugle udenfor. Nu, efter Ekspeditionsteamets foredrag, vil du forhåbentligt selv være i stand til at kunne genkende mange af Antarktis’ bevingede vidundere.
Dag 18. Slutningen på et stort, antarktisk eventyr
Vores rejse sammen nærmer sig enden, når vi kommer til Ushuaia. Fra havnen vil du blive kørt til lufthavnen, hvorfra du flyver tilbage til Buenos Aires. Herfra kan du vælge at deltage i et frivilligt program efter sejladsen til de fantastiske Iguazu-vandfald, hvis du ikke helt ønsker, at eventyret skal slutte nu.
Det har været noget af en tur, og vi håber, at du har nydt hvert et øjeblik af den. Pas på minderne og billederne af vores rejse sammen, og husk at bruge din oplevelse til at fortælle andre, hvorfor bæredygtige ekspeditionskrydstogter er så vigtige.
Mest af alt, bortset fra at have været i stand til at krydse den antarktiske cirkel, ved du også på første hånd, hvor skrøbelige disse polarmiljøer er, og hvilken risiko klimaforandringerne kan udsætte dem for. Lad os gøre alt, hvad vi kan for at bevare skønheden ved sådanne habitater for de kommende generationer.
Livet om bord MS Fridtjof Nansen
Hurtigrutens nyeste tilføjelse til flåden er helt klar til at udforske Antarktis. M/S Fridtjof Nansen er præget af banebrydende skandinavisk design med elegante møbler og komfortable kahytter. Skibet er et af de første ekspeditionsskibe i verden til at sejle fuldt elektrisk med hybrid teknologi. Skibet forsøger at genskabe atmosfæren fra de store opdagelsesrejsendes æra, i en moderne ramme præget af kvalitet og høj komfort. Der er store udsigtsplatforme på flere dæk, så gæsterne kan komme så tæt som muligt på naturen og dyrelivet. MS Fridtjof Nansen har også tre restauranter med menuer, der afspejler de råvarer og maden, der findes på rejsemålene. Der findes et separat pooldæk inklusiv pools, jacuzzi og barer.
Livet om bord MS Roald Amundsen
Ekspeditionsskibet MS Roald Amundsen er et af Hurtigrutens nyeste skibe og stod færdigt i 2019. Skibet er præget af banebrydende skandinavisk design med elegante møbler og komfortable kahytter, og er desuden et af de første ekspeditionsskibe i verden til at sejle fuldt elektrisk med hybridteknologi. Skibet har store udsigtsplatforme på flere dæk, så vores gæster kan komme så tæt som muligt på naturen og dyrelivet. MS Roald Amundsen har også tre restauranter med menuer, der afspejler råvarerne fra de områder, vi sejler forbi. Der findes et separat pooldæk inklusiv pools, jacuzzi og barer. Det nye skib har kun udvendige kahytter.
Vælg antal af rejsende
Antal værelser 1 kahyt2 kahytter3 kahytter4 kahytter5 kahytter6 kahytter7 kahytter8 kahytter9 kahytter10 kahytter
Ekspedition til den antarktiske cirkel
Anslået totalpris: 0,- DKK
Ekspedition til den antarktiske cirkel
12. januar 2023 (MS Roald Amundsen)
28. januar 2023 (MS Roald Amundsen)
6. februar 2023 (MS Fridtjof Nansen)
13. februar 2023 (MS Roald Amundsen)
7. januar 2024 (MS Roald Amundsen)
21. januar 2024 (MS Fridtjof Amundsen)
23. januar 2024 (MS Roald Amundsen)
8. februar 2024 (MS Roald Amundsen)
Overnatning i Buenos Aires før ekspeditionskrydstogtet, inklusive morgenmad
Returflyrejse på økonomiklasse mellem Buenos Aires og Ushuaia
Transport fra hotellet i Buenos Aires til Buenos Aires lufthavn før ekspeditionskrydstogtet
Transport mellem Ushuaia lufthavn og skibet, inklusive en kort tur rundt i byen
Ekspeditionskrydstogt i en kahyt efter eget valg
Morgenmad, frokost og aftensmad inklusive drikkevarer (husets øl og vin, sodavand og mineralvand) i restaurant Aune og Fredheim
À la carte-restaurant Lindstrøm inkluderet for gæster i suite
Gratis te og kaffe
Gratis Wi-Fi om bord. Vær opmærksom på, at vi sejler i fjerntliggende områder med begrænset forbindelse. Der er ikke mulighed for at streame.
Gratis, genanvendelig vandflaske til brug ved drikkevandshaner om bord
Engelsktalende ekspeditionsteam, som organiserer og ledsager dig i løbet af aktiviteter om bord og på land
Udvalg af inkluderede aktiviteter
Lån af støvler, vandrestave og alt udstyr til aktiviteter
Gratis vind- og vandtæt ekspeditionsjakke
Flyrejser der ikke er nævnt herover
Rejse- samt afbestillingsforsikring (Kan tilkøbes)
Tilbudte ekstra aktiviteter og udflugter
Vi tager forbehold for ændringer i planlagte program og rejserute grundet vind- og vejrforhold. På en ekspeditionsrejse er det ikke altid plan A, men nogle gange den ligeså gode plan B, der iværksættes.
Krav for deltagelse i rejsen:
Der skal udfyldes et skema med personlige oplysninger efter bestilling. Vi gør opmærksom på, at pas skal være gyldigt mindst 6 måneder efter hjemkomst. Rejsende skal selv sørge for at opfylde alle visumkrav. Læs mere om alle indrejsekrav her.
Alle skal udfylde en sundhedserklæring inden afrejse. Godkendelse af en læge er obligatorisk for rejser til Antarktis, Nordvestpassagen, Nordøstgrønland og Svalbard med undtagelse af sejladser med MS Nordstjernen. Lægeerklæringen må ikke udfyldes af lægen tidligere end 8 uger før afrejsedato. Formularen fremsendes sammen med øvrige dokumenter ved bestilling af rejsen.
Fra 4. september 2022 skal alle rejsende vise bevis på en negativ COVID-19 test ved ombordstigning (Hurtigruten udfører ikke længere tests om bord, derfor skal alle indhente det påkrævende bevis inden ombordstigningen). Der accepteres:
PCR-testen skal være taget inden for 72 timer inden ombordstigning på skibet
Antigen- / kviktesten skal være taget inden for 48 timer inden ombordstigning på skibet
(Certifikatet skal være udstedt af et laboratorium / testudbyder; hjemmetest accepteres ikke)
Dokumentet med testresultatet skal indeholde følgende oplysninger:
Enhed, der udsteder resultatet
Læs mere om Hurtigrutens praktiske oplysninger vdr. COVID-19.
De bedste priser og kahytter får du ved at bestille din rejse så tidligt som muligt. Priser er fleksible, hvilket betyder, at de kan variere afhængig af afrejsedato, kahytstype og tilgængelighed om bord på skibene. Prisen ændrer sig ikke, efter du har fået en bekræftelse fra os. Priser oplyses også gerne på anmodning ved at kontakte os pr. mail eller telefon.
Vi gør opmærksom på, at der på denne rejse er særlige betalingsvilkår, der afviger fra vores standard betalingsvilkår beskrevet i vores generelle betingelser. Depositummet er ifølge vores standardsats, mens restbetalingen forfalder 90 dage før afrejse. Er der mindre end 90 dage mellem bestillingsdatoen og afrejsedatoen forfalder hele beløbet til betaling straks.
For yderligere betalingsvilkår, som ikke er specificeret her, refereres der til vores generelle betingelser, der stadig vil være gældende.
Vi tager forbehold for ændringer til de viste priser og tilgængelighed
Gå til toppen af siden
Du er velkommen til at kontakte os, hvis du er i tvivl om noget eller har brug for hjælp til at gennemføre din bestilling.
(+45) 39 16 33 45
Ekspedition til den antarktiske cirkel
Jeg accepterer Travelnorths Privatlivspolitik og giver samtykke til, at Travelnorth må behandle min persondata i overensstemmelse hermed.
Du skal tilkendegive, at du accepterer privatlivspolitikken.
Ja tak, tilmeld mig Ruby Rejser nyhedsbrev
Hvornår træffes du bedst? *
En del af Ruby Rejser
Norges kyst med Hurtigruten
Travelnorth - en del af Ruby Rejser  | 8000 Århus C | (+45) 3916 3345 | Kontakt os |NyhedsbrevTilmeld Her